Source: http://www.bihon.ro/lps-bihorul-csm-jc-liberty-pe-podiumul-cn-de-judo-u-23/2153603
Timestamp: 2018-12-09 20:29:27+00:00

Document:
LPS Bihorul CSM JC Liberty, pe podiumul CN de judo U 23 - BIHON
la	27. noiembrie 2018 15:43
La Drobeta Turnu Severin s-a desfășurat ediția 2018 a CN pentru echipe de judo tineret (U 23 de ani), precum și etapa finală a CN de Ne Waza (lupte la sol), la aceeași categorie de vârstă.
Judoul orădean a fost reprezentat de sportivi de la CSȘ LPS Bihorul CSM JC Liberty (antrenori Emil Morar, Olimpia Ianc), care au reușit să se claseze pe podium la întrecerea pe echipe și au obținut două medalii la Ne Waza.
CN de judo pentru echipe de tineret a reunit șase formații. În primul meci, LPS Bihorul CSM JC Liberty a dispus cu scorul de 4-1 de CSȘ LPS Focșani, calificându-se în semifinale. Formația noastră a fost învinsă, din păcate, în această fază a competiției de către U CSM Cluj-Napoca – Dinamo București, scor 1-4. Orădenii au câștigat apoi finala pentru medaliile de bronz, învingând cu 3-2 echipa CSȘ CFR CSM Ploiești. Rezultatul este meritoriu, ținând seama de faptul că majoritatea componenților echipei se află încă la categoriile de vârstă cadeți sau juniori. Clasamentul final al competiției a fost: 1. CSM LPS U Pitești, 2. U CSM Cluj-Napoca – Dinamo, 3. CSȘ LPS Bihorul CSM JC Liberty, 4. CSȘ CSM Miercurea Ciuc. Echipa orădeană a avut componența: Robert Boldiș, Alex Popa (66 kg), Adrian Olaru, Alex Popa (73 kg), Teodor Băldean, David Fodor (81 kg), Sebastian Coț, Tudor Blăhuța (90 kg), Alex Mierluț (+90 kg).
La CN de Ne Waza, Bianca Suciu (+63 kg) a obținut medalia de argint, iar Teodor Băldean (81 kg) pe cea de bronz. Robert Boldiș (66 kg) și Tudor Blăhuța (+81 kg) s-au clasat pe locurile 5.
Taguri: judo, LPS Bihorul CSM JC Liberty, podium, U 23

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM